CELEX: 62004CO0161
Language: el
Date: 2006-09-06 00:00:00
Title: Διάταξη του προέδρου του πρώτου τμήματος του Δικαστηρίου της 6ης Σεπτεμβρίου 2006. # Δημοκρατία της Αυστρίας κατά Ευρωπαϊκού Κοινοβουλίου και Συμβούλιο της Ευρωπαϊκής Ενώσεως. # Διαγραφή. # Υπόθεση C-161/04.

Υπόθεση C‑161/04
      Δημοκρατία της Αυστρίας
      κατά
      Ευρωπαϊκού Κοινοβουλίου και Συμβουλίου της Ευρωπαϊκής Ενώσεως
      
      «Διαγραφή»
      
ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΠΡΩΤΟΥ ΤΜΗΜΑΤΟΣ ΤΟΥ ΔΙΚΑΣΤΗΡΙΟΥ
      της 6ης Σεπτεμβρίου 2006 (*)
      
      «Διαγραφή»
      - 758 432 -
      Στην υπόθεση C‑ 161/04,
      
      με αντικείμενο προσφυγή ακυρώσεως δυνάμει του άρθρου 230 ΕΚ, η οποία ασκήθηκε στις 30 Μαρτίου 2004,
      Δημοκρατία της Αυστρίας, εκπροσωπούμενη από τους H. Dossi και E. Riedl, με τόπο επιδόσεων στο Λουξεμβούργο,
      
      προσφεύγουσα,
      κατά
      Ευρωπαϊκού Κοινοβουλίου, εκπροσωπούμενου από τη M. Gómez-Leal και τον U. Rösslein, με τόπο επιδόσεων στο Λουξεμβούργο,
      
      και
      Συμβουλίου της Ευρωπαϊκής Ενώσεως, εκπροσωπούμενου από τους A. Lopes Sabino και J.‑P. Hix,
      
      καθών,
      υποστηριζόμενων από την
      Επιτροπή των Ευρωπαϊκών Κοινοτήτων, εκπροσωπούμενη από τους W. Wils και G. Braun, με τόπο επιδόσεων στο Λουξεμβούργο,
      
      παρεμβαίνουσα,
      Ο ΠΡΟΕΔΡΟΣ ΤΟΥ ΠΡΩΤΟΥ ΤΜΗΜΑΤΟΣ ΤΟΥ ΔΙΚΑΣΤΗΡΙΟΥ,
      αφού άκουσε τον γενικό εισαγγελέα L. A. Geelhoed,
      εκδίδει την ακόλουθη
      Διάταξη
      1        Με έγγραφο που κατέθεσε στη Γραμματεία του Δικαστηρίου στις 3 Ιουλίου 2006, η Δημοκρατία της Αυστρίας γνωστοποίησε στο Δικαστήριο,
         σύμφωνα με το άρθρο 78 του Κανονισμού Διαδικασίας, ότι παραιτείται από την προσφυγή της.
      
      2        Με έγγραφο που κατέθεσε στη Γραμματεία του Δικαστηρίου στις 14 Ιουλίου 2006, το Κοινοβούλιο ζήτησε, δυνάμει του άρθρου 69,
         παράγραφος 5, του Κανονισμού Διαδικασίας, να καταδικαστεί η Δημοκρατία της Αυστρίας στα δικαστικά έξοδα.
      
      3        Το Συμβούλιο δεν κατέθεσε παρατηρήσεις επί της εν λόγω παραιτήσεως εντός της ταχθείσας προθεσμίας.
      
      4        Βάσει του άρθρου 69, παράγραφος 5, πρώτο εδάφιο, του Κανονισμού Διαδικασίας, ο παραιτούμενος διάδικος καταδικάζεται στα δικαστικά
         έξοδα, εφόσον ο αντίδικος διατύπωσε σχετικό αίτημα με τις παρατηρήσεις του επί της παραιτήσεως.
      
      5        Συνεπώς, η Δημοκρατία της Αυστρίας πρέπει να καταδικαστεί στα δικαστικά έξοδα του Κοινοβουλίου.
      
      6        Επειδή το Συμβούλιο δεν ζήτησε συναφώς την καταδίκη της Δημοκρατίας της Αυστρίας, θα φέρει τα δικαστικά του έξοδα.
      
      7        Βάσει του άρθρου 69, παράγραφος 4, πρώτο εδάφιο, του Κανονισμού Διαδικασίας, τα κράτη μέλη και τα όργανα που παρεμβαίνουν
         στη δίκη φέρουν τα δικαστικά τους έξοδα.
      
      8        Πρέπει επομένως να αποφασιστεί ότι η Επιτροπή θα φέρει τα δικαστικά της έξοδα.
      
      Για τους λόγους αυτούς, ο πρόεδρος του πρώτου τμήματος του Δικαστηρίου διατάσσει:
      1)      Η υπόθεση C‑161/04 διαγράφεται από το πρωτόκολλο του Δικαστηρίου.
      2)      Η Δημοκρατία της Αυστρίας καταδικάζεται στα δικαστικά έξοδα του Ευρωπαϊκού Κοινοβουλίου.
      3)      Το Συμβούλιο της Ευρωπαϊκής Ενώσεως και η Επιτροπή των Ευρωπαϊκών Κοινοτήτων φέρουν τα δικαστικά τους έξοδα.
      Λουξεμβούργο, 6 Σεπτεμβρίου 2006.
      (υπογραφές)
      * Γλώσσα διαδικασίας: η γερμανική.